രാജ് കുന്ദ്രക്കെതിരെ മൊഴിനല്കാന് ആവശ്യപ്പെട്ടുവെളിപ്പെടുത്തലുമായി നടി കുന്ദ്ര കേസില് മുംബൈ പോലീസ് കൈക്കൂലി ആവശ്യപ്പെട്ടതായി നടി ഗെഹന വസിഷ്ഠയുടെ വെളിപ്പെടുത്തല്. 15 ലക്ഷം രൂപ നല്കിയാല് അറസ്റ്റ് ചെയ്യില്ലെന്ന് അവര് പറഞ്ഞിരുന്നുവെന്നും എന്നാല് തെറ്റൊന്നും ചെയ്യാത്തത് കൊണ്ട് താന് പണം നല്കില്ലെന്നും ഗെഹന പറഞ്ഞു. താന് കുന്ദ്ര നിര്മ്മിച്ച ചിത്രങ്ങളില് അഭിനയിച്ചിട്ടുണ്ട് എന്നാല് അവയൊന്നും നീലചിത്രങ്ങളായിരുന്നില്ലെന്നും കുന്ദ്രക്കും നിര്മാതാവ് ഏക്ത കപൂറിനുമെതിരെ മൊഴി നല്ക്കാന് സമ്മര്ദ്ദം ഉണ്ടായിരുന്നുവെന്നും അവര് പറഞ്ഞു. കുന്ദ്ര ഇപ്പോള് ജുഡീഷ്യല് കസ്റ്റഡിയില് ആര്തര് റോഡ് ജയിലിലാണ്. കേസില് മൊഴി നല്കണമെന്ന് ആവശ്യപ്പെട്ട് ഗഹനക്ക് ക്രൈംബ്രാഞ്ച് സമന്സ് അയച്ചിരുന്നെങ്കിലും അവര് ഹാജരായിരുന്നില്ല. അശ്ലീലചിത്രത്തിന്റെ നിര്മ്മാണവുമായി ബന്ധപ്പെട്ടാണ് രാജ് കുന്ദ്രയെ മുംബൈ പോലീസ് അറസ്റ്റ് ചെയ്തത്. കുന്ദ്രയുടെ അറസ്റ്റിന് പിന്നാലെ അന്ധേരിയിലെ വിയാന് ഇന്ഡസ്ട്രിസ് ഓഫീസില് നടത്തിയ റെയ്ഡില് ക്രിപ്റ്റോകറന്സി ഇടപാടുകളുടെ രേഖകളും വിയാന് ഇന്ഡസ് ട്രിസ്, ആംസ് പ്രൈയിം, ഹോട്സ് ഷോട്ട് ആപ്പ് , എന്നിവയുമായി ബന്ധപ്പെട്ട മറ്റ് സാമ്ബത്തിക ഇടപാടുകളുടെ രേഖകളും എട്ടു സര്വറുകളും ഇതില് അശ്ലീലചിത്രങ്ങളും കണ്ടെത്തിയിരുന്നു. ഇതിനു പുറമേ കുന്ദ്രയുടെ ലാപ്ടോപ്പ്, സ്റ്റോറേജ്, ഏരിയ നെറ്റ്വര്ക്ക്, എന്നിവയും ക്രൈംബ്രാഞ്ച് പിടിച്ചെടുത്തു.